
Génto Réino, Segne Capoulié, Cars ami Felibre, 


Quouro rescountrave lou Majourau Enri Doriac, ai souvenén¢go que me 
venié a l'endavans, li man 6uferto, talo dos flour d'amista. 

Me pensave : es un ounéste ome. 

Verai, lou mot a cambia au rajant déu tems. 


Lou chivalié de l'Age Mejan, esperavo soun adoubamen dins 
qu'uno vihado, counsentido a soun endevenénco d'ome fa, d'ounéste 
ome dins si raport emé soun segnour, aparant la femo e l'ourfaneu. Avié 
d'éstre un ome leiau. 

Es-ti que lou Majourau Enri Doriac avoudeé pas parieramen sa fe a la 
causo mistralenco em'uno ounesteta founso e pleniero? 


L'ounéste ome ddu Siécle di Lumiero, saludé la resoun 4 soun 
trelus, n'en fasént la foundamento de si couneissen¢o e soun esper d'un 
mounde meiour, enlusi de si certitudo passado au sedas dou sabé. 

Es-ti que lou Majourau Enri Doriac fugue pas un ome de resoun, éu 
qu'agué en eiretage lou soulide judice di gént de la mar, tambén coume 
lou d6u mestierau déu pan, noble prefa entre téuti ? 


Umblamen segur, l'ome de bén, ounéste, souveto que d'ajuda lis 
autri, de fes meme au destrimen de soun de-qué e de soun téms. 
Crese que lou Majourau Enri Doriac fugué d'en proumié un ounéste 
ome de bén, d'uno bounta qu'es rén de dire e serviciable a noun plus. 


Dins lou debana de sa vido, Enri Doriac nous semound lou retra 
de l'ounéste ome, sénso deco poussiblo. 
Aquesto ounesteta bountouso ten coumpagno a mant uno vertu. 
Lou fabulisto Esope afourtissié que la lengo es la meiouro vo la piéje di 
causo, en acourdanco emé lou Bén que lausenjo I'ome vo lou Mau que 
lou desounouro. 
Partént di sét pecat capitau, poudén, a rebussité, avaloura lou Majourau 
Enri Doriac dins lis esplecho de sa vido. 


Avés td6uti souvenéngo dins voste jouine téms, de l'escoulan 
peresous, que la mestresso, aguént embrassa l'aubre de la paciénci, 
mandavo, fin finalo s'ajouca au founs de la classo. 

Dins sa mouralo ié venié : « regardas-lou, es feiniant coume un chin 
d'ermite ». Quouro sara grand troubara la terro basso e acampara jamai 
fourtuno. 

Vitour Gelu fai lou laus d'aqueste fulobro : 

« qu es pas feiniant 

qu es pas groumand 

qu'un tron de Diéu lou cure! » 

E « per li feiniant, touti li jour soun fésto » dis lou prouvérbi. 

Lou feiniantige sarié-ti uno vertu ? 


Lou Majourau Enri Doriac, éu, fugué-ti peresous vo travaiaire dins soun 
enfan¢o e sa jouinesso ? 
Es nascu lou lié de Nouvembre 1920 4 Vilocroso dins lou Var. 
Ero l'einat d'uno famiho que coumtavo sigis drole. Avié de douna 
l'eisémple e de fila dre. 
Lou feiniantige, couneissié pas. Passa lou Certificat d'Esttdi, lou 
placéron aprendis bouchié carsaladié 4 Flayosc. De 1935 a 1937, fague 
l'ana-veni a biciéucleto desempiéi soun vilage, que tems que faguésse : 
uno bello estirado ! 
Avié pas lou téms de se bressoula. 
S'anuchavo e toumbavo pér péco sus soun lié, coume un soucau. 
Emai, soun patroun avié un oursin dins sa pochi. Tout travai s'amerito 
sa pago. Quand sias jouine aves d'envejo. Passo muscado, Enri n'agué 
soun proun e roumpé busqueto. 
Ero uno font de travai e decidé d'afana soun pan ounestamen. 

E lou Felibrige lausenjara aqueste jouve que soun achinimen au 
travai noun decessara tout de long de sa vido felibrenco. 

La vido es pas toujour eisado e noun vous poudes paga tout ¢o 
que vous fai lingueto. 
A passa-téms, lou biais de viéure éro proun tihous. 
« Faire pichoun » n'éro la raganello de la femo d'oustau. 
Lis enfant avien bel a supli la maire, ié venié : « aco's de fum de testo». 


Mai, bono pasto, troubavo toujour, ié fasié sabour em'un jésus sucous 
vo uno roustido que vous disié « manjo-me ». 

Parié per li vésti, devien teni tres an : braio pedassado e debas sarci, 
fasien provo d'uno femo de gouver. 

La mostro, la biciéucleto, falié espera de gagna soun croustet. 

Aurias pas renega Beaumarchais parlant de « l'envejo di det croucu» 
que coungreio la jalousié e l'ahirango, nimai Vitor Hugo afourtissént 
qu'«un jouve, tant paure que siegue, se peto de la bono santa e s'es plen 
d'envans, pourtara toujour envejo a-n-un emperaire ». 


Drouloun, lou Majourau Enri Doriac couneigué segur d'envejo 
de roussignou, mai éro bon coume de pan signa. 
Treve l'Escolo dis Aprendis Mecanician de Sant-Mandrié. 
Dous an de tems, de 1937 a 1939, pico, bacello pér farga li pé¢co di 
batéu. Ero uno escolo militari que dounavo d'ome soulide fisicamen e 
mouralamen. 
Parlas de flandrineja ! Tout au contro, agueé en partage li cous dou sér e 
daveré de bon brevet. 
Dins lou meme tems, intré a I'Escolo de la Targo a Touloun, pér estudia 
d'a founs noste béu parla. Seguigue l'ensignamen déu Majourau Peéire 
Reynié e se ligué d'amista emé lou Majourau Jonnekin e sa géento mouié 
la Réino Viveto. 
Plago au partage d6u sabé emai de l'amista tant preciouso quand 
s'aubouro un matrit vent. 


E lou Felibrige lausenjara aqueste jouvént que, tre sa jouinesso, 
s'atalenté a la Lengo Nostro. 


Ah ! Bello jouinesso, jouinesso ardénto, uno idéio de trop 
bessai, que, a tort vo a dre, s'encagno eisa. 
Alor, lou jouve s'enfurio e lou tron de Diéu 1é peto. Part de soun repaus, 
de cop meme mounto sus sa figuiero. 
Parentélo, ami, n'an plus ges de noum pér éu. La couléro es de marrit 
counséu, noun respéto li sentimen li mai sacra. Li poung fa, bouie 
coume uno oulo de cese, es capable de faire un massacre, d'enca 'n pau 
ié vendrié lou santifecetur. La resoun restanco plus soun judice. 


L'ome es proche de la bésti. 


Lou Majourau Enri Doriac fugué-ti éu tambeén agarri pér aqueste 
sentimen destrtssi de touto aviado umano ? 
Que nani ! 
La guerro de 39/45 espéto ! L'escauféstre ! Couléro, justo couléro. 
Alor s'engagé voulountari dins la Marino. 
S'embarque sus « L'Albatros » batéu legendari que couneigué la mitraio 
mai que d'un cop, piéi sus «L'Amiral Mouchez ». 
Uno garbelado de decouracioun guierdounéron soun courage e sa 
valentiso sus I'Outro-Mar e lis oucean, en particulié lor de la campagno 
maritimo de Norvik. 
Jamai fugué blessa. Nouv an d'uno guerro achinido. Arresté. N'avié 
soun proun. 
Ero A mand d'intra dins la gendarmarié. Toujour l'armado. 
Riscavon de lou manda en Indouchino, tournamai dins d'endré ounte la 
bataio s'averarié crudélo. 
Aro, pantaiavo d'uno vido tranquilo, sénso tempeéri. 
Pér noun dessaupre sa maire, tant fiéro de soun fiéu, Quartié-Meéstre de 
proumiero classo, ié vengueé : « Maire, m'an pas vougu, siéu trop 
rabasset !». 
Prouvénco l'esperavo. 


E lou Felibrige lausenjara aquest ome courajous que, ja, 
anounciavo si batésto pér manteni. 


Lou téms dou calignage s'adus emé soun entento fino, si téndri 
sentimen, sis escoundudo secréto a la chut chut di cor. 
Fau bén capita, qu'uno marrido fiho saup ounte lou diable ten sa 
ferramento. 
Alor lou gourrinige e la riboto soun au rescontre d'uno eisisténci 
apourridido. 
Calendau nous assabento : 
« e de boumbanco e de lussuri 
naisson furour, naisson injuri » 


parieramen Rouman Rolland noto : « la lusstiri es lou maje pecat, lou 
que empouisouno li rajou au sourgeént de la vido ». 
Coume se péutira d'aqueste desoundro-famiho ? 


Segne Enri Doriac, ome d'ounour sabié que «femo ounésto a ges 
d'auriho » e, fideu a sa mouié, ié fagué milanto ounesteta tout de long 
de sis an. 

Lou vaqui lou pais ount la lus es tant bello : sa Prouvéncgo tant eimado 
que sa lengo l'encanto. 

Se 1é maridé en 1946 emé Simouno. 

Naisson dous gargoun Richard e Gui; soun au trignoun d6éu bonur. 
Abali si pichounet, li tintourla, i'aprendre la vido a la modo 
prouvengalo, si conte , si legéndo, tresor d'un patrimoni perdurable, ié 
fisa nosti tradicioun, subre-tout 

ensigna emé la santo paciénci di papet e di mameto, li mot sugo-meéu 
de nosto lengo tant bello, que prendran d'alo e resclantiran bessai plus 
tard dins si vido d'ome fa. 

Vido simplo, ounésto, ufanouso, que porto espér, coume la femo en sa 
plenour. 


E lou Felibrige lausenjara aqueste paire qu'encaminé si fiéu dins 
la draio mistralenco. 


Vaqui vengu lou téms de la vido en famiho. 
Pamens s'é6ublidon pas lis ami, li vesin, la parentélo e, mai d'un cop, li 
fésto sounado a brand, acampon la sequélo di groumandoun. 
Segur, es pas pecat d'eima ¢o qu'es bon. Rousseau deja remarcavo : 
« L'amo d'un groumand es touto dins lou céu de sa bouco ». 
Mai faudrié pas que s'endevenguésse un groumandas emai un 
ibrougnas. Lis escoulo feniero arrouinon un oustau e li galavard an ges 
de retengudo que restanque sa santa. 
Oubliden pas que « la soubrieta es lou proumié medecin ». 
Un lipet, tout au contro, fai d'uei de cassounado i méisse de requisto. 
E Prouvén¢o es prouvesido de boni recéto. 


En 1946, lou Majourau Enri Doriac coumen¢go sa_ vido 
d'assurour, barrulo dins lou relarg e obro pér la causo prouvengalo. 
Piéi se fai boulengié e paisan dins la poulido viloto de Mountfort sus 
Argeéns, reprenént lou mestié e la boutigo de si belli-gént. 
N'en falié de courage a-n-uno epoco que la mecanico mestrejavo pas 
lou travai ! Lou fournié devié se leva d'ouro pér pasta lou pan, de man 
d'ome, piei teni d'a ment la cuecho d'aquesto nourrituro sacrado touto 
embaussumado de I'oulour di feissino. 
M'es esta di que lou Majourau Enri Doriac éro un lipet e un fin 
cousinié. Rén d'estounant au pais mountagnié di rabasso e de I'auceliho 
tant goustouso qu’es un chale de la veéire vira a l'aste davans 
l'escandihado que recampo parént e ami. Lou Majourau Gui Giraud, 
soun cardacho, éro de téuti li fésto. 
Hou ! Sian pas de gousto-soulet ! 


E lou Felibrige lausenjara l'amista d'un ome que recampé 
parentelo e ami, lis enliamant dins la grando famiho felibrenco. 


N'en couneissén a mouloun de gént sara coume uno pigno verdo, 
d'esquicho-bougneto, que toundrien un iou e n'en vendrien sa lano. Pér 
lou faire court, li que l'avaricun es pér éli uno vertu, se leissarien creba 
de fam, se regretarien lou pan, puléu que de desnousa soun boursoun. 
Ma grand ié venié « aquelo es pas douneto » e ié viravo l'esquino. En un 
téms que fasien just babau li léi toucant « Li Soucialo » falié éstre 
regardant. Espargno e avarico éron tout un, e la femo de gouver 
ensignavo a si fiho coume teni targo a la mau-parado, metént de caire a 
cha un sou. 


Lou Majourau Enri Doriac couneigué segur aqueste biais de 
viéure, que l'avarico, de defaut se mudavo en vertu. 
Empachavo pas li gent de s'ajuda, liogo de resta asseta sus sa cacho- 
maio. 
Enri Doriac fugué tout tems un ome de bén. Soun acioun soucialo 
s'amerito de n'en parla. Fugue jamai escap d'ativeta. 


Trento an de filo fugué counseié municipau privilegia dins soun vilage : 
uno bello cargo ounte s'espremiguéron sa coumpeteénci e sa generouseta. 
Clavaire de la « Residénci di retrata de Vau Verdoun » coumpligue 
tambén uno bello obro. 

Ero de touti li fésto, de touti li manifestacioun, luchant per manteni li 
tradicioun déu pais. 

Ourganisé un oumenage soulenne a la memori d6u Majourau abat 
Leoun Spariat. 

Es éu encaro qu'engimbré emé bonur la Santo-Estello d6u Lavandou. 
En 2004, pér lou cént-cinquantenari dou Felibrige, fagué bateja en 
prouvengau la « Placgo déu Felibrige » dins soun vilage. 

Creé l'assouciacioun «Li Cigaloun prouvengau » per ensigna li cous en 
lengo nostro dins soun endré. 

Membre foundadou d6u « Centre Culturau Prouvencau » de 
Draguignan, ajudé tambén a l'espelido d'escolo de prouvengau a 
Draguignan, La Verdiero, Li Rouviero, l'Escolo di Moulin a Trans de 
Prouvéncgo. 

Un fais de travai e d'annegacioun souto un risoulet plen de gentun e de 
bounta. Quento generouseta ! 


E lou Felibrige lausenjara l'ativeta d'un Majourau, que, senso 
relambi, engimbré fésto, manifestacioun, cous, pér la plus grando glori 
de Prouvéncgo 


L'ourguei la croio, quénti marrit coumpan ! 
La terro lou pou plus pourta aquel ome; tén lou camin, s'embraio bén 
aut, l'er avantajous e la voues brounzido. 
Vous largo si counséu coume siguessias entrepacha e qu'aguessias 
besoun d'éu soulet pér regla vosto vido. 
Es glourious de que ? De soun bén, de sa fourtuno, de sa famiho, 
crespina dins lou moumen. 
Oubliden pas que « Ourguei e graisso Diéu lis abaisso ». 
Tant se poudrié que, léu, fugueésse oubliga de beissa la cresto. 
Lou travai, lou courage, la tenesoun, nous dévon teni coumpagno; alor 
l'ourguei s'endevendra justo fierta. 


O, es em' uno justo fierta que poudén dreissa lou cursus de la vido 
felibrenco déu Majourau Enri Doriac : 

1961 : es marca au cartabeu dou Felibrige 

1965 : es souto-sendi de la Mantenénco de Prouvén¢go 

1967 : es Mestre d'Obro dou Felibrige 

1989 : es Majourau sus la Cigalo dis Isclo, a la Santo-Estello de 
Perigus. 


Ero l'eiretié d'uno cigalo prestigiouso tengudo en réire pér : 

- Francés Dellile galejavo soun noum : Delille /De l'fle/ De 
l'isclo/ ; dis isclo que s'endevengué lou de la Cigalo dis Isclo. 
- Savié de Fourvieres : Paire blanc premoustra. Nous _laisso 
l'inestimable Pichot Tresor. 

- Louis Charrasse : sa deviso éro: « Lou Béu, lou Bon e lou 
Verai » 

- Jousé Giordan : fugué lou proumié Majourau nigard. 

- Ravous Arnaud : avié pér deviso : « Sénso amista, de que 
sarié lou mounde ! » 

- Louis Bribot : signavo de soun escais-noum : Jan ddéu 
Malmont. 
De noumbr6usi decouracioun militari englourion sa vido : 

medaio d'engaja voulountari 

crous dé6u coumbatent 39/45 

medaio de guerro 39/45 emé barreto 

medaio pér li coumbat en Nourvejo, Mar dou Nord, Mar 
Atlantico, Mar Mieterragno 

medaio déu Cors espediciounari de la guerro d'Itali 

medaio d' Outro-Mar 
De decouracioun civilo l'ounouron tambén : 

medaio de vermei de I'Unioun Federalo dis Ancian Coumbatent 

medaio de vermei naciounalo, despartamentalo, coumunalo. 
Que dire mai... 

E lou Felibrige lausenjara la longo tiero di guierdoun que 

lou Majourau Enri Doriac s'amerité plenamen. 


Davans lou cros d6u Majourau Enri Doriac, lou Capoulié En 
Jaque Mouttet, lausenjé lou felibre d'eléi, un acampaire, un ourganisaire 
de trio, qu'emé sa fe e soun gentun adugué sa péiro a la mount-joio de la 
causo felibrenco. 


Lou Majourau J.M. Courbet, baile d6éu Felibrige, escriéu, 
rendént oumenage au Majourau Enri Doriac defunta lou 27 de 
desembre de 2007 : 

« Lou Felibrige regréto un ome d'acioun, un ome amourous de 
sa terro e de sa lengo, toujour lést a oubra pér lis idéio mistralenco. 
Résto tambén un ome afable, d'un gentun e d'uno simplecita remirable 
». 


Lou Majourau Reinié Raybaud acabo uno pouésio en soun 
ounour, disént : 
«Fasés ounour a la Prouvénco 
Osco , Moussu lou Majourau ». 


Lou Felibrige avalouro lou Majourau Enri Doriac, que tout de 
long de sa vido, sénso n'ague l'er, coumpligué uno toco discréto e 
eficiénto dins l'amour e la lus que pourtavo a sa bello Prouvéngo. 


Jano de la Pampeto 
Santo-Estello de Sant-Iriés 
Lou 27 de Mai de 2012 


